CELEX: 62011CN0245
Language: da
Date: 2011-05-23 00:00:00
Title: Sag C-245/11: Anmodning om præjudiciel afgørelse indgivet af Asylgerichtshof (Østrig) den 23. maj 2011 — K

10.9.2011   
            
            
               DA
            
            
               Den Europæiske Unions Tidende
            
            
               C 269/21
            
         Anmodning om præjudiciel afgørelse indgivet af Asylgerichtshof (Østrig) den 23. maj 2011 — K
   (Sag C-245/11)
   2011/C 269/40
   Processprog: tysk
   
      Den forelæggende ret
   
   Asylgerichtshof
   
      Parter i hovedsagen
   
   
      Sagsøger: K
   
      Sagsøgt: Bundesasylamt
   
      Præjudicielle spørgsmål
   
   
               1)
            
            
               Skal artikel 15 i forordning nr. 343/2003 (1) fortolkes således, at en medlemsstat, der i henhold til forordningens artikel 6-14 ikke er ansvarlig for behandlingen af en persons asylansøgning, automatisk bliver ansvarlig, hvis asylansøgeren i denne stat har en svigerdatter, som er alvorligt syg og på grund af kulturelle omstændigheder er udsat for fare, eller har mindreårige børnebørn, der som følge af svigerdatterens sygdom kræver pleje, og asylansøgeren har erklæret sig rede og i stand til at hjælpe svigerdatteren eller børnebørnene? Er dette også tilfældet, hvis den ansvarlige medlemsstat ikke har modtaget nogen anmodning i medfør af artikel 15, stk. 1, andet punktum, i forordning nr. 343/2003?
            
         
               2)
            
            
               Skal artikel 3, stk. 2, i forordning nr. 343/2003 fortolkes således, at den ikke ansvarlige medlemsstat i en sådan situation som den, der er beskrevet i spørgsmål 1, automatisk bliver ansvarlig, hvis det øvrige ansvar som omhandlet i forordning 343/2003 ville føre til en tilsidesættelse af artikel 3 eller 8 i EMRK (artikel 4 eller 7 i EU's charter om grundlæggende rettigheder)? I så fald, kan der ved den accessoriske fortolkning og anvendelse af EMRK’s artikel 3 eller 8 (EU’s charter om grundlæggende rettigheder artikel 4 eller 7) anvendes mere omfattende begreber med hensyn til »umenneskelig behandling« eller »familie«, der afviger fra Den Europæiske Menneskerettighedsdomstols fortolkning?
            
         
      (1)  Rådets forordning (EF) nr. 343/2003 af 18.2.2003 om fastsættelse af kriterier og procedurer til afgørelse af, hvilken medlemsstat der er ansvarlig for behandlingen af en asylansøgning, der er indgivet af en tredjelandsstatsborger i en af medlemsstaterne (EUT L 50, s. 1).